கேள்வி: சானூர் சனா - தொழில் பற்றி தகவல் சொல்.
பதில்: ஆரம்பத்தில் வடிவழகர் துறையில் தனது வாழ்க்கையைத் தொடர்ந்தார். தொலைக்காட்சி மற்றும் விளம்பரப் பணிகளில் பணியாற்றி வந்தபோது இயக்குநர் கிருஷ்ண வம்சியிடமிருந்து திரைப்படத்தில் நடிக்க இவருக்கு வாய்ப்பு கிடைத்தது. இயக்குநர் கிருஷ்ண வம்சி தனது 1996 ஆம் ஆண்டு ''நின்னி பெல்லாடுதா'' திரைப்படத்தில் துணை வேடத்தில் இவரை நடிக்க வைத்தார் . இந்த படம் வணிக ரீதியாக வெற்றிப் பெற்று பாராட்டப்பட்டது. இதில் அக்கினேனி நாகார்ஜுனா முக்கியக் கதாபாத்திரத்தில் நடித்திருந்தார். அதன் பின்னர் இவர் பெரும்பாலும் தெலுங்குப் படங்களில் துணை நடிகையாக தோன்றினார். 2011ஆம் ஆண்டு ஸ்ரீ ராம ராஜ்யம் திரைப்படத்தில் கைகேயி வேடத்தில் இவரது நடிப்பு பாராட்டப்பட்டது. மேலும் 2011 ஆம் ஆண்டு ராஜபாட்டை திரைப்படத்தில் எதிர்மறையான பாத்திரத்தில் நடித்ததற்காக விமர்சன ரீதியாக பாராட்டப்பட்டார். 2018ஆம் ஆண்டில், தமிழ் குடும்பம் நாடகத் தொடர் பொன்மகள் வந்தாள் (தொலைக்காட்சித் தொடர்) மூலம் தமிழ் தொலைக்காட்சி நடிப்பில் அறிமுகமானார். மே 2020 இல், தனது மருமகள் சமீரா செரிப்புடன் சமையல் முறைகளை கற்பிக்கும் தனது சொந்த யூடியூப் சேனலைத் தொடங்கினார்.